**ПРОТОКОЛ № 36**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 26.11.2024 г.**

/чрез видеоконферентна връзка/

Присъстват: Огнян Дамянов, Светлана Бошнакова, Евгени Иванов, Пламен Найденов, Георги Ценов, Павел Колмаков, Малина Ачкаканова-Стоичкова, Нели Златкова, Радосвета Раева, Симона Попова и Стелиана Кожухарова

Отсъства: Стефан Петров

На заседанието присъства: Мария Василева – директор на дирекция „Атестиране и конкурси”

Протоколирал: Камелия Миладинова

РАЗНИ

1. Обсъждане на данните относно притежаваните от кандидата за главен прокурор професионални качества по реда на т. 7.2, раздел II, от Правилата за избор на председател на Върховния касационен съд, председател на Върховния административен съд и главен прокурор.

ОГНЯН ДАМЯНОВ: Добро утро, на всички!

Имаме необходимия кворум. Откривам заседанието на КАК при Прокурорската колегия.

Първа точка, както знаете, колеги, е обсъждане на данните относно притежаваните от кандидата за главен прокурор професионални качества по реда на т. 7.2, раздел II от Правилата за избор на председател на Върховния касационен съд, председател на Върховния административен съд и главен прокурор. За днешното заседание по тази първа точка сме поканили и господин Сарафов. Извикайте го да дойде в залата.

(Борислав Сарафов влиза в залата)

БОРИСЛАВ САРАФОВ: Здравейте, колеги!

ОГНЯН ДАМЯНОВ: Заповядайте.

По първа точка от дневния ред ще прочета доклада на Комисията по атестирането и конкурсите към Прокурорската колегия. След това, ако господин Сарафов желае, може да направи изявление. Може и да бъдат задавани въпроси към него от членовете на КАК.

(Огнян Дамянов представя проекта на доклад по чл. 173, ал. 9 от ЗСВ, относно професионалните качества на Борислав Боби Сарафов – директор на Национална следствена служба, изпълняващ функциите „главен прокурор на Република България“, кандидат за длъжността „главен прокурор на Република България“)

Колеги, това е проектът на доклад, който предложих на Вашето внимание. Имате възможност да дадете становища по така изготвения доклад, да зададете въпроси на господин Сарафов.

Заповядайте.

(няма становища)

ОГНЯН ДАМЯНОВ: Господин Сарафов, Вие ако желаете да вземете думата.

БОРИСЛАВ САРАФОВ: Много Ви благодаря, господин Дамянов, за дадената ми възможност да кажа няколко думи.

Те основно ще бъдат думи на благодарност за високата оценка, която е поставена на моите професионални и лични качества в доклада, който Вие прочетохте. Думи на благодарност за това, че усилията, които полагам ежедневно, не остават незабелязани. Действително докато изчитахте доклада аз самия се удивих колко много работа съм свършил в рамките на дейността си и като изпълняващ функциите „главен прокурор“, и като директор на Националната следствена служба. Наистина можете да бъдете напълно убедени, колеги, че аз полагам огромни усилия и се радвам, че усилията ми не остават незабелязани. Същевременно аз съзнавам огромната отговорност, с която съм натоварен. Да бъда изпълняващ функциите „главен прокурор“ на днешно време, в това смутно в политически аспект време, не е никак лека задача. Нямайте никакво съмнение, че няма да пощадя усилията си, няма да пощадя себе си, за да изпълня мисията и отговорността, която ми е възложена – да ръководя прокуратурата така, че прокуратурата да бъде в полза на обществото и в крайна сметка да спечелим общественото доверие такова, каквото институцията и работещите в нея заслужават.

Не зная дали ще бъда избран за главен прокурор, но докато изпълнявам функциите можете да бъдете напълно убедени, че съзнавам отговорността, която ми е възложена, и, пак повтарям, няма да спестя своите усилия!

Няма какво друго да кажа. Още веднъж оставам с чувството на дълбока признателност за това, че усилията ми са забелязани и ми е дадена толкова висока оценка!

Благодаря, колеги.

ОГНЯН ДАМЯНОВ: Колеги, диспозитивите, които предлагам на Вашето внимание, са следните:

Първи: Приема доклада за професионалните качества на Борислав Боби Сарафов – директор на Национална следствена служба, изпълняващ функциите „главен прокурор на Република България“, кандидат за длъжността „главен прокурор на Република България“, изготвен по реда и на основание чл. 173, ал. 9 от ЗСВ.

Втори диспозитив: Докладът, на основание чл. 173, ал. 10 от ЗСВ, да се публикува на интернет страницата на Висшия съдебен съвет.

Трети: На основание чл. 173, ал. 9 от ЗСВ, внася доклада и предлага за обсъждане и гласуване кандидатурата на Борислав Боби Сарафов – директор на Национална следствена служба, изпълняващ функциите „главен прокурор на Република България“, в заседанието на Прокурорската колегия на Висшия съдебен съвет, насрочено на 27.11.2024 г.

Който е съгласен с така прочетените диспозитиви, моля да гласува. (брои гласовете)

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**1.1.** **ПРИЕМА** доклада за професионалните качества на Борислав Боби Сарафов – директор на Национална следствена служба, изпълняващ функциите „главен прокурор на Република България“, кандидат за длъжността „главен прокурор на Република България“, изготвен по реда и на основание чл. 173, ал. 9 от ЗСВ.

**1.2.** Докладът, на основание чл. 173, ал. 10 от ЗСВ, да се публикува на интернет страницата на Висшия съдебен съвет.

**1.3.** На основание чл. 173, ал. 9 от ЗСВ, внася доклада и предлага за обсъждане и гласуване кандидатурата на Борислав Боби Сарафов – директор на Национална следствена служба, изпълняващ функциите „главен прокурор на Република България“, в заседанието на Прокурорската колегия на Висшия съдебен съвет, насрочено на 27.11.2024 г.

2. Оптимизиране щатната численост на органи на съдебната власт.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**2.1.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ**, на основание чл. 30, ал. 5, т. 7 от ЗСВ, **ДА ПРЕДЛОЖИ НА ПЛЕНУМА НА ВИСШИЯ СЪДЕБЕН СЪВЕТ ДА СЪКРАТИ,** на основание чл. 30, ал. 2, т. 8 от ЗСВ, щатната численост на Върховна прокуратура с 2 (две) свободни длъжности „прокурор“, считано от датата на вземане на решението.

**2.1.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ,** на основание чл. 30, ал. 5, т. 7 от ЗСВ, **ДА ПРЕДЛОЖИ НА ПЛЕНУМА НА ВИСШИЯ СЪДЕБЕН СЪВЕТ ДА СЪКРАТИ,** на основание чл. 30, ал. 2, т. 8 от ЗСВ,щатната численост на Национална следствена служба с 2 (две) свободни длъжности „следовател“, считано от датата на вземане на решението.

**2.1.3. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ,** на основание чл. 30, ал. 5, т. 7 от ЗСВ, **ДА ПРЕДЛОЖИ НА ПЛЕНУМА НА ВИСШИЯ СЪДЕБЕН СЪВЕТ ДА СЪКРАТИ,** на основание чл. 30, ал. 2, т. 8 от ЗСВ,щатната численост на Софийска градска прокуратура с 1 (една) свободна длъжност „прокурор“, считано от датата на вземане на решението.

**2.1.4.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ**, на основание чл. 30, ал. 5, т. 7 от ЗСВ, **ДА ПРЕДЛОЖИ НА ПЛЕНУМА НА ВИСШИЯ СЪДЕБЕН СЪВЕТ ДА СЪКРАТИ,** на основание чл. 30, ал. 2, т. 8 от ЗСВ,щатната численост на Окръжна прокуратура – Пазарджик с 1 (една) свободна длъжност „прокурор“, считано от датата на вземане на решението.

**2.1.5.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ**, на основание чл. 30, ал. 5, т. 7 от ЗСВ, **ДА ПРЕДЛОЖИ НА ПЛЕНУМА НА ВИСШИЯ СЪДЕБЕН СЪВЕТ ДА СЪКРАТИ,** на основание чл. 30, ал. 2, т. 8 от ЗСВ,щатната численост на Окръжна прокуратура – Сливен с 1 (една) свободна длъжност „прокурор“, считано от датата на вземане на решението.

**2.1.6.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ**, на основание чл. 30, ал. 5, т. 7 от ЗСВ, **ДА ПРЕДЛОЖИ НА ПЛЕНУМА НА ВИСШИЯ СЪДЕБЕН СЪВЕТ ДА СЪКРАТИ,** на основание чл. 30, ал. 2, т. 8 от ЗСВ,щатната численост на Военно-окръжна прокуратура – Пловдив с 1 (една) свободна длъжност „прокурор“, считано от датата на вземане на решението.

*Мотиви: Прокурорската колегия на Висшия съдебен съвет е сезирана с решение на Съдийската колегия на Висшия съдебен съвет по протокол № 43/19.11.2024 г., т. 8 за преценка на възможността за оптимизиране щатната численост на органите на прокуратурата на Република България, във връзка с искане от председателя на Върховния административен съд за разкриване на 8 (осем) длъжности „съдия“ в административните съдилища. Искането е мотивирано с невъзможността за съкращаване на длъжности „съдия“, които да послужат за обезпечаване на високо натоварените и кадрово необезпечени административни съдилища с оглед обезпечаване на основните им функции и правомощия.*

*Предложенията на Съдийската колегия на Висшия съдебен съвет касаят увеличаване щата на Административен съд – София-град с 3 (три) нови щатни длъжности „съдия“ и с по 1 (една) на Административен съд – Благоевград, Административен съд – Пазарджик, Административен съд – Хасково, Административен съд – Кърджали и Административен съд – Плевен след произнасяне от Прокурорската колегия на Висшия съдебен съвет по отправеното искането.*

*Във връзка с горното, Комисията по атестирането и конкурсите към Прокурорската колегия на Висшия съдебен съвет извърши подробен анализ на кадровото състояние на органите на съдебната власт в системата на Прокуратурата на Република България и въз основа на данните за обем работа, средна натовареност на един прокурор и на един следовател, териториален обхват, характер и специфика на дейност идентифицира възможност за оптимизиране на вакантни щатни длъжности в органите на прокуратура, без това да наруши кадровата им обезпеченост, както и ефективното изпълнение на дейността на всеки от тях.*

*Предвид изложеното, Комисията по атестирането и конкурсите предлага на Прокурорската колегия на Висшия съдебен съвет да бъде извършено преразпределение на 8 (осем) свободни прокурорски и следователски длъжности по щата на следните органи:*

* Намаляване щатната численост на:
	+ Върховна прокуратура – с 2 (две) свободни щатни длъжности „прокурор“;
	+ Национална следствена служба – с 2 (две) свободни щатни длъжности „следовател“;
	+ Софийска градска прокуратура – с 1 (една) свободна щатна длъжност „прокурор“;
	+ Окръжна прокуратура – Пазарджик – с 1 (една) свободна щатна длъжност „прокурор“;
	+ Окръжна прокуратура – Сливен – с 1 (една) свободна щатна длъжност „прокурор“;
	+ Военно-окръжна прокуратура - Пловдив – с 1 (една) свободна щатна длъжност „прокурор“.

**2.2.** Съгласно чл. 30, ал. 2, т. 8 от ЗСВ, изпраща решенията по т. 2. на изпълняващия функциите „главен прокурор“, за съгласуване.

**2.3. ВНАСЯ** предложенията в заседанието на Прокурорската колегия на Висшия съдебен съвет, насрочено на 27.11.2024 г., за разглеждане и произнасяне.

3. Конкурс за повишаване в длъжност „прокурор“ в апелативните прокуратури, обявен с решение на Прокурорската колегия на Висшия съдебен съвет по протокол № 31/14.09.2022 г., обн. в ДВ бр. 78/30.09.2022 г.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**3.1.** **ОТЛАГА** разглеждането на т. 3 за следващото заседание на Комисията.

4. Молба от Милен Георгиев Ютеров – прокурор в Софийска градска прокуратура за командироване във Върховна прокуратура.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**4.1.** **ОТЛАГА** разглеждането на т. 4 за следващото заседание на Комисията.

ЕДИННИ ФОРМУЛЯРИ

5. Придобиване статут на несменяемост на Валерия Симеонова Златева - прокурор в Районна прокуратура - Добрич.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**5.1.** **ОТЛАГА** разглеждането на т. 5 за следващото заседание на Комисията.

ПРЕДЛОЖЕНИЕ ЗА ИЗВЪНРЕДНО АТЕСТИРАНЕ

6. Молба от Стефан Александров Димитров – заместник на административния ръководител – заместник-районен прокурор на Районна прокуратура – Плевен за извънредно атестиране.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**6.1.** **ОТЛАГА** разглеждането на т. 6 за следващото заседание на Комисията.

ПРЕДЛОЖЕНИЯ ЗА ПОВИШАВАНЕ НА МЯСТО В ПО-ГОРЕН РАНГ

7. Предложение от ЗА административен ръководител на Районна прокуратура – Варна, за повишаване на Петко Николов Попов - прокурор в Районна прокуратура – Варна, на място в по-горен ранг „прокурор в ОП“.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**7.1.** **ОТЛАГА** разглеждането на т.7 за следващото заседание на Комисията.

8. Предложение от административния ръководител на Районна прокуратура – Пазарджик, за повишаване на Анелия Йорданова Ангелова - прокурор в Районна прокуратура – Пазарджик, на място в по-горен ранг „прокурор в ОП“.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**8.1.** **ОТЛАГА** разглеждането на т. 8 за следващото заседание на Комисията.

9. Предложение от административния ръководител на Районна прокуратура – Враца, за повишаване на Валентина Валентинова Пенчовска - Кадийска - прокурор в Районна прокуратура – Враца, на място в по-горен ранг „прокурор в ОП“.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**9.1.** **ОТЛАГА** разглеждането на т. 9 за следващото заседание на Комисията.

10. Предложение от административния ръководител на Районна прокуратура – Враца, за повишаване на Нели Венциславова Стойчева - прокурор в Районна прокуратура – Враца, на място в по-горен ранг „прокурор в ОП“.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**10.1.** **ОТЛАГА** разглеждането на т. 10 за следващото заседание на Комисията.

11. Предложение от административния ръководител на Районна прокуратура – Велико Търново, за повишаване на Калина Стоянова Кръстева - прокурор в Районна прокуратура – Велико Търново, на място в по-горен ранг „прокурор в ОП“.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**11.1.** **ОТЛАГА** разглеждането на т. 11 за следващото заседание на Комисията.

12. Предложение от административния ръководител на Районна прокуратура – Велико Търново, за повишаване на Тотко Георгиев Тотев - прокурор в Районна прокуратура – Велико Търново, с ранг „прокурор в АП“, на място в по-горен ранг „прокурор във ВП“.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**12.1.** **ОТЛАГА** разглеждането на т. 12 за следващото заседание на Комисията.

13. Предложение от Михаела Димитрова Кирязова – прокурор в Софийска районна прокуратура, с ранг „прокурор в АП“, за повишаване на място в по-горен ранг „прокурор във ВП“.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**13.1.** **ОТЛАГА** разглеждането на т. 13 за следващото заседание на Комисията.

ПОЛУЧЕНА ЧАСТ IX НА ЕФ – БЕЗ ВЪЗРАЖЕНИЕ

14. Придобиване статут на несменяемост на Галя Христова Илиева - следовател в Следствен отдел в Софийска градска прокуратура.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**14.1.** **ОТЛАГА** разглеждането на т. 14 за следващото заседание на Комисията.

15. Придобиване статут на несменяемост на Стоил Димчев Димов - следовател в Следствен отдел в Софийска градска прокуратура.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**15.1.** **ОТЛАГА** разглеждането на т. 15 за следващото заседание на Комисията.

16. Придобиване статут на несменяемост на Стефка Атанасова Янкова-Котрулева – прокурор в Софийска районна прокуратура.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**16.1.** **ОТЛАГА** разглеждането на т. 16 за следващото заседание на Комисията.

17. Придобиване статут на несменяемост на Димитър Петров Димитров – прокурор в Софийска районна прокуратура.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**17.1.** **ОТЛАГА** разглеждането на т. 17 за следващото заседание на Комисията.

**ПРЕДСЕДАТЕЛ НА КОМИСИЯТА**

**ПО АТЕСТИРАНЕТО И КОНКУРСИТЕ КЪМ**

**ПРОКУРОРСКАТА КОЛЕГИЯ НА ВСС: /П/**

**ОГНЯН ДАМЯНОВ**